stanford-oval/wikipedia huggingface dataset:
יחסי איי שלמה – צרפת
ביקורים מדרג גבוה

שר החוץ של איי שלמה, מר ויליאם האומאאה, השתתף בפסגת צרפת-אוקיאניה השלישת שנערכה בנומאה, קלדוניה החדשה ב-31 ביולי 2009. ראש ממשלת איי שלמה, מר גורדון דארסי לילו, נסע לנומאה לפסגת מדינות האוקיינוס השקט ה-21 בשנת 2014. איי שלמה יוצגה על ידי שגרירתה באו"ם בפסגת צרפת-אוקיאניה הרביעית ובוועידת האקלים בפריז ב-30 בנובמבר ובשבוע הראשון של דצמבר 2015 בהתאמה.
יחסים כלכליים

עסקים צרפתיים מעורים יותר באזור האוקיינוס השקט ובמיוחד באיי שלמה כאשר סוכנות צרפתית פרטית לאנרגיה קיימת בה.
בשנת 2015 צרפת יצאה לאיי שלמה סחורה בשווי 714 אלף דולר אמריקאי ועיקרה היה בולים ומכונות כביסה. לעומתה איי שלמה ייצאה לצרפת סחורה בשווי 1.53 מיליון דולר אמריקאי שכללה בעיקר דגים מעובדים.
ייצוג

צרפת מיוצגת באיי שלמה באמצעות שגרירות שהיא מחזיקה בפורט מורסבי, פפואה גינאה החדשה. צרפת מחזיקה גם קונסוליית כבוד בהוניארה, איי שלמה.
איי שלמה מיוצגת בצרפת ובאירופה כולה באמצעות שגרירות שהיא מחזיקה בבריסל, בלגיה.
יחסי אוזבקיסטן–הולנד

| יחסי אוזבקיסטן–הולנד |
| --- | --- |
אוזבקיסטן: הולנד


אוזבקיסטן: הולנד
שטח (בקילומטר רבוע)
447,400: 41,543
אוכלוסייה
36,534,946: 18,258,432
תמ"ג (במיליוני דולרים)
90,889: 1,118,125
תמ"ג לנפש (בדולרים)
2,488: 61,239
משטר
רפובליקה נשיאותית: מונרכיה חוקתית

יחסי אוזבקיסטן–הולנד הם היחסים הדיפלומטיים שבין אוזבקיסטן והולנד. ביקורו של נשיא אוזבקיסטן אסלאם קרימוב בהולנד בשנת 1993 הניח את הבסיס לפיתוח יחסים דו-צדדיים. במהלך הביקור נחתם "פרוטוקול משותף לשיתוף פעולה כלכלי בין הרפובליקה של אוזבקיסטן לממלכת הולנד". בשנת 1996 נחתם בטשקנט הסכם בנושא קידום והגנה הדדית על השקעות.
מחזור המסחר בין הרפובליקה של אוזבקיסטן והולנד בשנת 1999 הסתכם ב-139.6 מיליון דולר. ישנם 10 ארגונים עם הון הולנדי הרשומים באוזבקיסטן, מתוכם 7 בעלי 100% הון הולנדי. שבע חברות הולנדיות פתחו משרדים תחת הסוכנות ליחסי כלכלה זרים של הרפובליקה של אוזבקיסטן.
יוסי מור

| --- | --- |

 לידה:  21 בדצמבר 1983 (בן 40) לוד, ישראל
 מוקד פעילות:  ישראל
 תקופת הפעילות:  מ-2005
 מקום לימודים:  רימון בית ספר למוסיקה
 עיסוק:  מוזיקאי, קלידן, מפיק מוזיקלי, מעבד מוזיקלי, מתכנת מוזיקה
 כלי נגינה:  קלידים, פסנתר
 שיתופי פעולה בולטים:  שירי מימון, קובי אפללו, רותם כהן, רמי קלינשטיין, ריטה, גיא מזיג
 בת זוג:  לילך אליאש
 חברים לשעבר
 חבר בלהקת הדורבנים
יוסי מור (נולד ב-21 בדצמבר 1983) הוא מוזיקאי, קלידן, מפיק מוזיקלי, מעבד מוזיקלי, ומתכנת מוזיקה ישראלי.
ביוגרפיה

נולד ב-21 בדצמבר 1983 בלוד לאהרון וסימה מירילאשווילי שעלו לישראל מגאורגיה בשנות ה-70. למד בתיכון עמל א׳ בעיר רמלה ולאחר השירות הצבאי החל ללמוד ברימון בית ספר למוסיקה במגמת ביצוע והלחנה. בשנת 2017 ליווה את שירי מימון בהופעה לכבוד נשיא ארצות הברית דונלד טראמפ בביקורו בישראל.
קריירה

את דרכו המוזיקלית החל כבר בגיל 6 כשלמד פסנתר ואורגן אצל דודתו.
קריירה > נגינה

בתיכון הקים יחד עם אייל מזיג ודודי בר דוד להקת רוק בשם "הממלכה של צ׳רלי קייס". בשנת 2003 למד ברימון בית ספר למוסיקה. בשנת 2005 הצטרף ללהקת הדורבנים כקלידן בסיבוב ההופעות שלהם במסגרת אלבומם, "לוי". בשנת 2006 הצטרף להרכב המוזיקלי המלווה את שירי מימון, לצד מוזיקאים כמו יונתן פריג' ודני שניידרמן. בשנת 2009 השתתף כקלידן במופע מחווה ללהקת הביץ' בויז, "ויברציות טובות".
בין השנים 2010–2018 ניגן במופע המשותף של שירי מימון ושמעון בוסקילה ובאלבומם המשותף, שהגיע למעמד אלבום פלטינה. בשנת 2012 הצטרף להרכב המוזיקלי שמלווה את קובי אפללו במופעיו השונים. בין השנים 2015–2017 הצטרף להרכב המוזיקלי שמלווה את גיא מזיג וניגן באלבום הבכורה השחור החדש.
בין השנים 2014–2017 ניגן בהרכב המוזיקלי של שלישיית מה קשור במופע "מה קשור עושים שמח". באותן שנים ניגן גם בהרכב המוזיקלי של רותם כהן במופעים "אל העולם שלך" ו-"לא דמיינתי". בין השנים 2020–2021 ניגן בהרכב המוזיקלי של זהבה בן. בשנת 2021 הצטרף להרכב המוזיקלי של המופע המשותף של ריטה ורמי קליינשטיין.
בנוסף ליווה בקלידים במופעים שונים רבים מן האמנים הנחשבים בארץ. בין היתר ליווה את שלמה גרוניך, הראל סקעת, שפיטה, סאבלימינל, נרקיס, ישי ריבו, נורית גלרון, עומר אדם, אריאל זילבר, אברהם טל, דיקלה, עידן עמדי ואחרים.
מור ניגן בסינגלים בולטים ביניהם: "נגעת לי בלב" ו"אתן לך" של אייל גולן, "חלום של כל גבר" בביצוע סאבלימינל, "אל העולם שלך" של רותם כהן, "מישהו אחר" של דודי בר דוד ומאיה הרמן, "עושה קסמים ורוקנרול" של גיא מזיג, "תלתלים" של נורית גלרון, "בנאליה לפני השקיעה" של שלמה גרוניך ואחרים.
מור ניגן באלבומים "אל העולם שלך" ולא דמיינתי" של רותם כהן ששניהם הגיעו למעמד של אלבום זהב ובאלבום "מראות" של קובי אפללו שהגיע אף הוא למעמד אלבום זהב.
שימש כקלידן בתוכניות ריאליטי מוזיקליות בהם הכוכב הבא לאירוויזיון, דה וויס ישראל, ו-" אביב Vs אייל ובתוכניתו של טל ברמן, שישי עם טל ברמן. מור היה אחד מצוות המפיקים המוזיקליים של התכנית The Four בעונתה היחידה.
קריירה > מופעי תרבות

משנת 2012 משמש כקלידן בלהקת הבית של טקס פרסי אקו"ם. בשנת 2014 ניגן במופע ההוקרה "זו אותה האהבה", מופע מחווה לאריק איינשטיין. המופע התקיים בפארק הירקון מול עשרות אלפי אנשים.
קריירה > הפקת סינגלים

מור עיבד מוזיקלית סינגלים רבים, ביניהם "צונח למעלה" ו"תודה שבאת לחיי" של הזמר קובי אפללו,"אתן לך" של אייל גולן, "מרגיש" ו-"מקומות יפים" של רותם כהן. מור הפיק מוזיקלית את גרסת הכיסוי בביצועה של שירי מימון לשיר "בשנה הבאה" של אהוד מנור. בנוסף הפיק לקובי אפללו גרסת כיסוי חדשה לשיר "תפילה" של עפרה חזה במסגרת הפרויקט "קול הנשמה: שרים עפרה חזה".
קריירה > הפקת מופעים

מור הוא מפיק מוזיקלי פורה. בין היתר הפיק מוזיקלית את הופעותיהם של אמנים רבים:
בשנת 2014 הפיק מוזיקלית את המופע "מראות" של קובי אפללו. בשנת 2015 הפיק מוזיקלית את המופע "אל העולם שלך" של רותם כהן. בשנת 2016 הפיק מוזיקלית את המופע "לא דמיינתי", אף הוא של רותם כהן. בשנת 2017 הפיק מור מוזיקלית את המופע האקוסטי "UNPLUGED" לשירי מימון. בשנת 2022 הפיק מוזיקלית את המופע לכבוד יום האישה הבינלאומי בהשתתפות מיטב אמניות ישראל בהן: ריטה, שרית חדד, ירדנה ארזי, גלי עטרי, דיקלה, נסרין קדרי, שירי מימון ואחרות.
באותה שנה הפיק מוזיקלית את המופע ״2 קולות״ במסגרת כנס השפה העברית ה-15 של עיריית ראשון לציון אשר לקחו בה חלק:בניה ברבי, שמעון בוסיקלה, גיא זוארץ, אלון אולארצ׳יק, זהבה בן, נתן דטנר ועוד.
בשנת 2021 הפיק מוזיקלית את המופע של זהבה בן לאחר זכייתה בתוכנית האח הגדול. באותה שנה הפיק מוזיקלית את המופע "LIVE&PARTY" של שירי מימון ואת סיבוב ההופעות החדש ״תודה שבאת לחיי״ של קובי אפללו.
מור יוצר מוזיקה באמצעות תכנת אבלטון. באמצעותה הפיק מוזיקלית להופעותיהם של ישי ריבו, רועי זו-ארץ וגיא זו-ארץ, זהבה בן ואחרים. מור מלמד סטודנטים להפקה מוזיקלית באמצעות התוכנה.
חיים אישיים

מור נשוי לשחקנית והזמרת לילך אליאש. השניים מתגוררים במרכז הארץ.
הערות שוליים

↑  רן בוקר, מחא כפיים ושאל על ההריון: שירי מימון הופיעה מול טראמפ, באתר ynet, 23 במאי 2017
↑  מערכת ישראל היום, 20 דברים שלא ידעתם על דודי בר דוד, באתר ישראל היום
↑   בן שלו, שירי מימון הפתיעה לטובה, ואז הגיע הבום, באתר הארץ, 20 באוגוסט 2021
↑  רפי ברבירו, רק אני והגלשן שלי, באתר ynet, 21 באוקטובר 2009
↑  שיר בחזרה עם גיא מזיג ומריאנו אידלמן, באתר וואלה, 4 בינואר 2016
↑  אסף נבו, ‏אל העולם שלו: רותם כהן לוהט על הבמה, באתר ‏מאקו‏, 2 בספטמבר 2014
↑   בן שלו, שלמה גרוניך שוב מנופף בקוקו, באתר הארץ, 7 באוגוסט 2013
↑   (הראל סקעת - שאהבה נפשי (לייב באולפן גלגלצ, סרטון  באתר יוטיוב (אורך: 3:52)
↑   אייל גולן אתן לך Eyal Golan, סרטון  באתר יוטיוב (אורך: 0:30)
↑   נורית גלרון - תלתלים, סרטון  באתר יוטיוב (אורך: 3:33)
↑  אני ואתה כבר לא נשנה את העולם | מגפון ניוז Megafon News, באתר מגפון ניוז Megafon News, ‏3 בספטמבר 2014
↑
מערכת mako מוזיקה, ‏קובי אפללו - צונח למעלה, באתר ‏מאקו‏, 14 באוקטובר 2018
↑   קובי אפללו - תודה שבאת לחיי, סרטון  באתר יוטיוב (אורך: 5:06)
↑  "תראו כמה טוב יהיה": שירי מימון בביצוע מיוחד לשנה החדשה, באתר "סרוגים", 27 באוגוסט 2020
↑   Shiri Maimon - Ba'Shana Ha'Ba'a | שירי מימון - בשנה הבאה, סרטון  באתר יוטיוב (אורך: 3:05)
↑  ליאור שרעבי, עכבר העיר, רותם כהן בפסטיבל הפסנתר: הכל נשאר בהגשה, באתר הארץ, 6 בנובמבר 2014
↑  הפסטיבל שלא יפסיקו לשיר עליו – חוזר ובגדול! - מקומונט גבעתיים - חדשות מקומיות גבעתיים, באתר מקומונט גבעתיים - חדשות מקומיות גבעתיים, ‏2 בפברואר 2021
ירחמיאל אליהו בוצ'קו

| --- | --- |

 לידה:  28 בינואר 1888 ט"ו בשבט ה'תרמ"ח
 פטירה:  12 בינואר 1956 (בגיל 67) כ"ח בטבת ה'תשט"ז אירלנד 
 מקום קבורה:  בית הקברות סנהדריה 
 מדינה:  שווייץ 
 השכלה:  ישיבת נובהרדוק 
 תקופת הפעילות:  ? – 12 בינואר 1956 
 השתייכות:  תנועת המוסר, תנועת החסידות,
 רבותיו:  הסבא מנובהרדוק, הרב יוסף הורוביץ
 תלמידיו:  בנו - הרב משה בּוֹצ'קוֹ, חתנו - הרב שאול וינגורט, אנדרה נהר, הרב אהרון לייב שטיינמן, הרב אברהם שטרנבוך ועוד
 צאצאים:  משה בוצ'קו 
 
הרב ירחמיאל אליהו בּוֹצ'קוֹ (ט"ו בשבט ה'תרמ"ח, 28 בינואר 1888 - כ"ח בטבת ה'תשט"ז, 12 בינואר 1956) מייסד ישיבת עץ חיים במונטרה שבשווייץ.
קורות חייו

נולד למרים לאה ודוד יהודה בוצ'קו בחורז'ל בט"ו בשבט ה'תרמ"ח, בגיל 12 נשלח לישיבת לומז'ה, ולאחר זמן קצר עבר ללמוד בישיבת נובהרדוק אצל הסבא מנובהרדוק, הרב יוסף הורוביץ במשך 11 שנים, במהלכן גם לימד בישיבת "תורה ודעת" בנובהרדוק בראשות רב העיר מנחם קרקובסקי.
התייתם מהוריו בנערותו. בגיל 23 נשא את רבקה שטרנבוך לאשה, אז עברו לתקופה קצרה לבזל, ומשם למונטרה שבשווייץ.
באייר ה'תרפ"ז (1927) ייסד את ישיבת 'עץ חיים' במונטרה (לימים ישיבת היכל אליהו על שמו). לא רצה להתפרנס מתורה ולכן אשתו עסקה במסחר.
בזמן השואה פעל להצלת יהודים.
ביקר במדינת ישראל מספר פעמים.
היה חבר באגודת ישראל.
נפטר בכ"ח בטבת ה'תשט"ז מהתקף לב בדרכו לכנס בארצות הברית. ארונו הועלה לירושלים לבית העלמין סנהדריה.
משפחתו

לרב בוצ'קו יש שני ילדים:
בנו הרב משה בוצ'קו, מילא את מקומו בראשות ישיבת עץ חיים, העביר אותה לישראל וקרא לה היכל אליהו על שם אביו.
בנו של הרב משה הוא הרב שאול דוד בוצ'קו.
נכדו הרב יחזקאל בוצ'קו.
בתו מרים, נישאה לרב שאול וינגורט (תלמידו של ר' יחיאל יעקב וינברג, מחבר 'שרידי אש').
בנם הוא הרב אברהם אבא וינגורט, המלמד בישיבת 'היכל אליהו' שבראשות בן-דודו (הרב שאול דוד בוצ'קו).
נכדם הוא הרב שאול יונתן וינגורט, שימש כראש ישיבת שבות ישראל, וכיום מלמד בישיבת 'תום ודעת' בירושלים. הוא מלמד בשיטה חדשנית, המזהה במרבית הסוגיות מבנה דמוי מנורה (כפי שהדגים בספרו 'פני המנורה'). ונכדם האחר הוא הרב ירחמיאל אליהו וינגורט, משמש כראש כולל בגבעת זאב.
ספריו

בעברית
אור היהדות - מאמרים על פרשת השבוע, מועדי ישראל ונושאים שונים. מהדורה ראשונה תש"ן, מהדורה שנייה תש"ס.
ביידיש
זמנים ומועדים - מאמרים שפורסמו בעיתון היידיש של פריז, ובו מאמרים על החגים והמועדים ומאמרים בעניין תחיית ישראל: חידוש סנהדרין, הקמת המדינה וכיוצ"ב.
יזכור - לזכר אשתו הרבנית רבקה, בספר כותב על מעשי החסד שלה ועל שאר גדולי ישראל שנהרגו על קידוש השם.
רמב"ם - על דמותו והגותו של הרמב"ם.
הקדיש - על מקורו של הקדיש ומעלתו. תורגם בעברית על-ידי נכדו הרב שאול דוד בוצ'קו.
בגרמנית
מקור ישראל - ח"א: התכתבות עם יהדות הונגריה, תקווה לעומת הסבל היהודי, הסברת יסודות היהדות. ח"ב: הסבר מדרשי חז"ל על מתן תורה. ח"ג: משמעותו של יום השבת.
עם התעורר - תחיית ישראל בארצם לאחר השואה.
לקריאה נוספת

חיים שלם, מנובהרדוק דרך מונטרה לירושלים, ירושלים תשע"ו
הערות שוליים

↑  פני המנורה - חידושי תורה וחידושי חיים, באתר פני המנורה
| --- | --- |
בקרת זהויות :  NLI: 987007258916905171  GND: 103551506  HDS: 014928  ISNI: 0000 0000 6667 7314  LCCN: nr92010512  VIAF: 54564564   WorldCat (עם VIAF): 54564564
ישיבת כנסת בית יצחק

ערך זה עוסק באחת הישיבות בסלובודקה. אם התכוונתם לישיבת סלובודקה כנסת ישראל, ראו .
| --- | --- |
אין תמונה חופשית
 ישיבה
 השתייכות:  ישיבה ליטאית
 תקופת הפעילות:  1897–1944 (כ־47 שנים)
 מייסדים:  הרב צבי הירש רבינוביץ
 בעלי תפקידים
 מנהל:  הרב ראובן גרוזובסקי
 ראש הישיבה:  הרב ברוך בער ליבוביץ
 תלמידים
 :  ראה בוגרים בולטים
 מיקום
 מדינה:  ליטא ליטא
 
ישיבת כנסת בית יצחק (ידועה גם כישיבת קמניץ') הייתה אחת מישיבות ליטא. בין השנים תרס"ד-ת"ש (1904–1940) כיהן כראש ישיבה הרב ברוך דב ליבוביץ.
היסטוריה

הישיבה נוסדה בשנת תרנ"ח (1897) בסלובודקה המהווה פרבר של קובנה על ידי הרב צבי הירש רבינוביץ שעשה זאת להנצחת אביו, הרב יצחק אלחנן ספקטור מקובנה. בתרס"ד (1904) מונה לראשות הישיבה הרב ברוך דב ליבוביץ. בשנת תרע"ד (1914) עברה הישיבה למינסק כדי להתרחק מחזית הלחימה במלחמת העולם הראשונה. אולם בשנת תרע"ז (1917) התקרבה החזית למינסק והישיבה נדדה שוב, לקרמנצ'וג. בעקבות עליית הקומוניסטים לשלטון ברוסיה עברה הישיבה לווילנה. בשנת תרפ"ו (1926) עברה הישיבה לקמניץ על מנת להתרחק משאון העיר. בשנת תרצ"ו (1937) נחנך עבור הישיבה בניין חדש, שהוקם בהשתדלותו של מר גרשון גאלין, יליד קמניץ שהתגורר בארצות הברית.
עם פרוץ מלחמת העולם השנייה נסגרה הישיבה ותלמידיה התפזרו. בניין הישיבה הפך תחת השלטון הקומוניסטי לבית קולנוע.
בשנות ה-40, לאחר סגירת ישיבת כנסת בית יצחק בקמניץ, נוסדה ישיבת קמניץ בארץ ישראל על ידי בנו של ר' ברוך בער הגאון ר' יעקב משה ליבוביץ וע"י הרב משה ברנשטיין, חתנו של הרב ליבוביץ.
בוגרים בולטים

הרב ראובן גרוזובסקי
הרב יהודה לייב לוין, - רבה של מוסקבה
הרב שלמה היימן, ראש ישיבת ר' מיילעס
הרב חיים צימרמן
הרב נחום פרצוביץ, ראש ישיבת מיר
הרב אליהו מישקובסקי, ראש ישיבת כפר חסידים
הרב משה שמואל שפירא, ראש ישיבת באר יעקב
הרב שניאור קוטלר, ראש ישיבת לייקווד
הרב גדליה אייזמן, משגיח בישיבת קול תורה
הרב ברוך סורוצקין, ראש ישיבת טלז בארצות הברית
הרב ראובן יוסף גרשנוביץ, ראש ישיבת הנגב
הרב משה סולובייצ'יק, ראש ישיבת לוצרן
הרב נתן וכטפוגל, משגיח בלייקווד
כותרת נייר מכתבים של ישיבת "כנסת בית יצחק" בקמניץ משנת 1931
יחסי אוזבקיסטן–ברזיל

| יחסי אוזבקיסטן–ברזיל |
| --- | --- |
אוזבקיסטן: ברזיל


אוזבקיסטן: ברזיל
שטח (בקילומטר רבוע)
447,400: 8,515,770
אוכלוסייה
36,534,946: 212,203,410
תמ"ג (במיליוני דולרים)
90,889: 2,173,666
תמ"ג לנפש (בדולרים)
2,488: 10,243

יחסי אוזבקיסטן–ברזיל הם היחסים הדיפלומטיים שבין אוזבקיסטן וברזיל. שתי המדינות כוננו יחסים דיפלומטיים ב-1993.
יחסים כלכליים

נוצרו יחסי סחר וכלכלה בין הרפובליקה של אוזבקיסטן וברזיל והוקמה מסגרת חוקית לכך. מחזור המסחר של הרפובליקה של אוזבקיסטן עם ברזיל בשנת 1996 הסתכם ב-7.16 מיליון דולר. בסוף 1997 הסתכם מחזור הסחר ב-16.75 מיליון דולר. מתוך מחזור הסחר ב-1997 היו 93.8% היו זרעי שמן ופירות ו-6.2% היו טבק.
ב-17 באוגוסט 2015 נכנס לתוקף הסכם בין ממשלת אוזבקיסטן וממשלת ברזיל בנושא שיתוף פעולה כלכלי ומסחרי. לסחר בין ברזיל לאוזבקיסטן יש פוטנציאל לצמיחה. מחזור המסחר בשנת 2012 הגיע ל 22.8 מיליון דולר. בשנת 2018 מחזור הסחר בין ברזיל לאוזבקיסטן הסתכם בכ-38.37 מיליון דולר, המהווה את המדד הגבוה בהיסטוריה, כמעט מחצית הייצוא מברזיל (38.17 מיליון דולר בארצות הברית).
יחסי טורקיה–מונקו

| יחסי טורקיה–מונקו |
| --- | --- |
טורקיה: מונקו


טורקיה: מונקו
שטח (בקילומטר רבוע)
783,562: 2
אוכלוסייה
87,527,097: 38,558
תמ"ג (במיליוני דולרים)
1,108,022: 8,784
תמ"ג לנפש (בדולרים)
12,659: 227,815
משטר
דמוקרטיה נשיאותית: מונרכיה חוקתית

יחסי טורקיה–מונקו הם היחסים הדיפלומטיים הרשמיים שבין הרפובליקה הטורקית לבין נסיכות מונקו.
היסטוריה

יחסים קונסולריים בין טורקיה למונקו קיימים כבר משנת 1954. היחסים הדיפלומטיים בין הרפובליקה הטורקית למונקו כוננו ב-16 בספטמבר 2008. היחסים הדו-צדדיים בין שתי המדינות נחשבים לחמים ומתמקדים בשיתוף פעולה כלכלי ובארגונים בינלאומיים כגון האומות המאוחדות.
אלבר השני, נסיך מונקו, ביקר בטורקיה בשנת 2007 על מנת להשתתף בקונגרס המדעי הים תיכוני ה-38. לאחר שנתיים ב-2009 ביקר הנסיך פעם נוספת בטורקיה על מנת להשתתף בכנס המים העולמי החמישי. שלוש שנים לאחר מכן, ביקר בטורקיה שוב הנסיך על מנת להיפגש עם נשיא טורקיה עבדאללה גול. רג'פ טאיפ ארדואן ביקר במונקו ב-2006 על מנת להשתתף בוועידת האשראי העשירית האירופאית.
בהתבסס על מפקד האוכלוסין המונגאסקי לשנת 2008 - ישנם 68 טורקים בעלי אישור עבודה ומעמד תושב במונקו. מתוכם 17 עובדים במקום ומתוכם 9 מתגוררים במונקו ולא בפרבריה שבצרפת.
ביקורים מדרג גבוה > ממונקו לטורקיה

אלבר השני, נסיך מונקו (2007, 2009, 2012)
ביקורים מדרג גבוה > מטורקיה למונקו

רג'פ טאיפ ארדואן (2006)
נציגויות דיפלומטיות

טורקיה אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת. טורקיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה דה יורה - כתובתה האמיתית היא במרסיי שבצרפת.
מונקו אינה מיוצגת בטורקיה בדרג השגרירות. מונקו מיוצגת בטורקיה בדרג הקונסולרי באמצעות קונסוליה שהיא מחזיקה באיסטנבול.
יום קרונין

| --- | --- |

 לידה:  18 ביולי 1911 לונדון,  אונטריו, קנדה 
 פטירה:  15 ביוני 2003 (בגיל 91) פיירפילד, קונטיקט, ארצות הברית 
 מדינה:  ארצות הברית ארצות הברית
 תקופת הפעילות:  1934–2001 (כ־67 שנים)
 מקום לימודים:  האקדמיה האמריקאית לאמנויות הדרמה (1934)  אוניברסיטת מקגיל  Ridley College 
 בן או בת זוג:  ג'סיקה טנדי (1942–11 בספטמבר 1994)  Susan Cooper (1996–15 ביוני 2003) 
 צאצאים:  Tandy Cronyn 
 פרסים והוקרה:  פרס אמי לשחקן המשנה הטוב ביותר במיני סדרה או סרט טלוויזיה (1992)  פרס האמי לשחקן ראשי במיני סדרה או סרט (1994)  שדרת הכוכבים של קנדה (1999)  פרס טוני לשחקן הטוב ביותר במחזה (1964)  המדליה הלאומית לאומנויות (1990)  פרס האמי לשחקן ראשי במיני סדרה או סרט (1990)  פרס מרכז קנדי  קצין במסדר קנדה 
 פרופיל ב-IMDb
 
יום קרונין (באנגלית: Hume Cronyn;‏ 18 ביולי 1911, לונדון שבאונטריו – 15 ביוני 2003) היה שחקן קולנוע, תיאטרון, טלוויזיה ותסריטאי קנדי שהקריירה שלו השתרעה על פני 67 שנים בהן הופיע ב-40 סרטים, 34 תוכניות טלוויזיה ו-30 הצגות.
קורות חיים

קרונין החל ללמוד משפטים באוניברסיטת מקגיל במונטריאול. הוא היה מתאגרף חובב במשקל נוצה וב-1932 השתתף באולימפיאדת לוס אנג'לס. הוא עבר לארצות הברית ולמד באקדמיה האמריקאית לאמנויות הדרמה בניו יורק.
קורות חיים > קריירה

ב-1934 החל להופיע בהצגות בברודוויי. ההופעה הראשונה שלו בקולנוע הייתה בסרט צל של ספק בבימויו של אלפרד היצ'קוק (1943), ובסירת הצלה (1944) גם הוא בבימויו של היצ'קוק. הוא שיתף פעולה עם היצ'קוק בכתיבת התסריטים לסרטים "החבל" (1948) ו"מתחת לחוג הגדי" (1949).
ב-1944 שיחק בסרט הצלב השביעי והיה מועמד לפרס אוסקר לשחקן המשנה הטוב ביותר.
עם אשתו השנייה ג'סיקה טנדי הופיע בסרטים "השנים הירוקות" (1946), "הצלב השביעי" (1944), "קוקון" (1985), "נס ברחוב שמונה" (1987), ו"קוקון 2: החזרה" (1988).
קורות חיים > פרסים והוקרה

ב-1964 זכה בפרס טוני על הופעתו על הבמה בהצגת המלט בתפקיד פולוניוס.
ב-1991 פרסם את החלק הראשון של האוטוביוגרפיה שלו בשם "A Terrible Liar". הוא מת בגיל 92 מסרטן הערמונית.
ב-1986 הוענק לו פרס מרכז קנדי.
ב-1988 הוענק לו אות מסדר קנדה בדרגת קצין של כבוד.
ב-1990 הוענקה לו ולאשתו המדליה הלאומית לאמנויות.
קורות חיים > חיים אישיים

ב-1934 נישא לנדבנית אמילי וודרוף. היא הייתה לסבית והם חיו בדירות נפרדות במה שכונה אז בהוליווד "נישואי לבנדר", נישואי נוחות שנועדו להסתיר הומוסקסואליות של אחד מבני הזוג או של שניהם. הם התגרשו ב-1936.
ב-1942 נישא לג'סיקה טנדי עמה חי עד מותה מסרטן השחלות ב-1992. הם הופיעו יחד בסרטי קולנוע וטלוויזיה. נולדו להם בת – טנדי ובן – כריסטופר.
ב-1996 נישא לסופרת ולתסריטאית סוזן קופר.
פילמוגרפיה חלקית

צל של ספק (1943)
פנטום האופרה (1943)
סירת הצלה (סרט) (1944)
השנים הירוקות (1946)
הדוור תמיד מצלצל פעמיים (1946)
יומנו של רופא (1951)
זריחה בקמפובלו (1960)
קלאופטרה (סרט, 1963)
העולם על פי גארפ (1982)
קוקון (1985)
נס ברחוב שמונה (1987)
קוקון 2: החזרה (1988)
בדרך לברודוויי (1992)
תיק שקנאי (1993)
12 המושבעים (1997)
פילמוגרפיה חלקית > טלוויזיה

Seasons of Love‏ (1999) – סרט טלוויזיה של CBS
יחסי טורקיה–מלטה

| יחסי טורקיה–מלטה |
| --- | --- |
טורקיה: מלטה


טורקיה: מלטה
שטח (בקילומטר רבוע)
783,562: 316
אוכלוסייה
87,527,097: 541,063
תמ"ג (במיליוני דולרים)
1,108,022: 20,957
תמ"ג לנפש (בדולרים)
12,659: 38,733
משטר
דמוקרטיה פרלמנטרית: רפובליקה

יחסי טורקיה–מלטה הם יחסי החוץ בין מלטה לטורקיה.
רקע היסטורי

למלטה יש משמעות היסטורית עבור העם הטורקי כמקום בו נהרג דראגוט, אדמירל מפורסם של הצי העות'מאני, במהלך המצור הגדול על מלטה בשנת 1565. קיים בית קברות צבאי טורקי במארסה, שהוזמן על ידי הסולטאן העות'מאני בשנת 1873.
יחסים פוליטיים

שתי המדינות חברות מלאות במועצת אירופה, ארגון הסחר העולמי ואיחוד מדינות הים התיכון. כמו כן מלטה היא חברת האיחוד האירופי מאז 1 במאי 2004, ואילו טורקיה היא מועמדת לחברות באיחוד. ההתפתחויות האחרונות עזרו למסד את היחסים הדיפלומטיים בין המדינות.
"הסכם של קידום הדדי והגנה על השקעות ומזכר הבנות בנושא הקמת המנגנון המדיני הייעוץ הפוליטי" בין המדינות נחתם באוקטובר 2003 באנטליה.
יחסים כלכליים

היקף הסחר בין מלטה לטורקיה הגיע ל-1.124 מיליארד דולר בשנת 2008. נתון זה מראה עלייה של 35% בהשוואה לשנה הקודמת.
המועצה העסקית הטורקית-מלטזית וארגונים עם מטרות דומות נותנים עדיפות לקידום קשרים מסחריים. מועצה זו הוקמה ב-7 בספטמבר 2007.
נכון לשנת 2008, 24 חברות טורקיות פועלות במלטה, וההון הכולל של חברות אלה הוא 1.3 מיליארד דולר.
המגזר הימי הוא אחד מתחומי שיתוף הפעולה בין המדינות. מכיוון שבמלטה יש את אחד המתקנים הגדולים לתיקון ספינות בים התיכון, וטורקיה מתפתחת כמדינה חשובה של בניית ספינות וצי ים.
אייר מלטה וטורקיש איירליינס חתמו על הסכם שיתוף קוד בשנת 2008.
הסכם שיתוף פעולה בתיירות בין שתי המדינות נחתם ב-19 בספטמבר 1997.
בשנת 2008 ביקרו בטורקיה יותר מ-3,058 תיירים מלטזים.
נציגויות דיפלומטיות

טורקיה מחזיקה במלטה שגרירות בוואלטה.
מלטה מחזיקה בטורקיה שגרירות באנקרה ו-3 קונסוליות באנטליה, איסטנבול ואיזמיר.
יחסי ארצות הברית – קמרון

| יחסי ארצות הברית – קמרון |
| --- | --- |
ארצות הברית: קמרון


ארצות הברית: קמרון
שטח (בקילומטר רבוע)
9,833,517: 475,440
אוכלוסייה
345,891,750: 29,312,374
תמ"ג (במיליוני דולרים)
27,360,935: 47,946
תמ"ג לנפש (בדולרים)
79,103: 1,636

יחסי ארצות הברית–קמרון הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין קמרון.
סקירה כללית

היחסים בין המדינות קרובים, אף שלעיתים הושפעו מהחששות מפני פגיעות בזכויות האדם וקצב הליברליזציה הפוליטית והכלכלית. התוכנית הדו צדדית של ארצות הברית לפיתוח בינלאומי (USAID) בקמרון נסגרה מסיבות תקציביות בשנת 1994.
עם זאת, כ-140 מתנדבי חיל השלום ממשיכים לעבוד בהצלחה בקמרון בתחומי החקלאות, פיתוח קהילתי, חינוך ובריאות. המרכז לענייני הציבור בשגרירות ארצות הברית ביאונדה מארגן ומממן חילופי תרבות, חינוך ומידע מגוונים. הוא מחזיק בספרייה ועוזר לטפח את התפתחות העיתונות העצמאית של קמרון על ידי מתן מידע במספר תחומים, כולל מדיניות זכויות האדם של ארצות הברית ודמוקרטיזציה. קרנות העזרה העצמית והדמוקרטיה, ושגרירויות זכויות האדם בקמרון הן מהגדולות באפריקה.
דרך מספר קרנות אזוריות של מחלקת המדינה וארצות הברית, השגרירות מספקת גם כספים לפליטים, למאבק באיידס, לדמוקרטיזציה ולמלגות לנערות. מחלקת החקלאות של ארצות הברית (USDA) העניקה מענק סחורות בשווי של 6 מיליון דולר בשנת 2003 למימון פרויקטים לפיתוח חקלאי בפרובינציות הצפון והצפון הרחוק. תוכנית דומה בסכום של 4 מיליון דולר אושרה בשנת 2004. התוכנית נועדה לממן פרויקט פיתוח חקלאי ושיפור התזונה באזור מזרח אדמאווה.
ארצות הברית וקמרון עובדות יחד באו"ם ובארגונים רב-צדדיים אחרים. בעוד במועצת הביטחון של האו"ם בשנת 2002, קמרון עבדה בצמוד עם ארצות הברית על יוזמות שונות. ממשלת ארצות הברית ממשיכה לספק מימון משמעותי למוסדות פיננסיים בינלאומיים, כמו הבנק העולמי, קרן המטבע הבינלאומית, ובנק לפיתוח אפריקני, המספקים סיוע כספי ואחר לקמרון.
ייצוג

שגרירות ארצות הברית בקמרון ממוקמת ביאונדה, בירת המדינה.
ראו גם

יחסי החוץ של ארצות הברית
יחסי ארצות הברית–גבון
הנשיא קנדי מברך את אחמדו אהידג'ו, נשיא קמרון בשנת 1962.
יחסי אוזבקיסטן–בלארוס

| יחסי אוזבקיסטן–בלארוס |
| --- | --- |
אוזבקיסטן: בלארוס


אוזבקיסטן: בלארוס
שטח (בקילומטר רבוע)
447,400: 207,600
אוכלוסייה
36,534,946: 9,041,765
תמ"ג (במיליוני דולרים)
90,889: 71,857
תמ"ג לנפש (בדולרים)
2,488: 7,947
משטר
רפובליקה נשיאותית: רפובליקה נשיאותית סמכותנית

יחסי אוזבקיסטן–בלארוס הם היחסים הדפלומטיים שבין אוזבקיסטן לבלארוס. היחסים הדיפלומטיים נוצרו ב-21 בינואר 1993. שגרירות בלארוס בטשקנט נפתחה בפברואר 1994. לאוזבקיסטן יש שגרירות במינסק.
ביקורים רמי דרג

נשיא בלארוס, אלכסנדר לוקשנקו, הגיע לביקורים רשמיים באוזבקיסטן בדצמבר 1994 ובספטמבר 2018. לדברי מנהל הקמפיין לשעבר אלכסנדר פדוטה, לוקשנקו בביקור הקודם התבקש על ידי ראש העיר קוזים טוליאגנוב באמצעותו לאפשר להפסיק את הופעתן של נשים צעירות בבגדים מסורתיים. וציין כי "הנשים קפאו בתלבושותיהן", אליהן שהה לוקשנקו עוד 15 דקות, שלטענת פדוטה הציג את "האכזריות" של מנהיג בלארוס. ביקורו של לוקשנקו בשנת 2018 היה הראשון מזה 24 שנה, שנערך בין התאריכים 13–14 בספטמבר אותה שנה.
נשיא אוזבקיסטן אסלאם קרימוב ביקר במינסק באוקטובר 2014. יורשו שבקט מירזייאיב ביקר גם במינסק ב-1 באוגוסט 2019.
שיתוף פעולה צבאי

במרץ 2018 חתמו האקדמיה לכוחות המזוינים של אוזבקיסטן והמכון הצבאי-טכני של המשמר הלאומי של אוזבקיסטן על מזכר שיתוף פעולה עם האקדמיה הצבאית של בלארוס. באותו חודש ביקר שר הביטחון של בלארוס אנדריי רבקוב באוזבקיסטן, והביע נכונות לתקן ולבצע מודרניזציה של כלי רכב משוריינים וכלי טיס אוזבקים.
בספטמבר 2018 נסעו אנשי שירות של הכוחות המיוחדים של משרד ההגנה של אוזבקיסטן לבלארוס כדי להשתתף בתחרויות בין כוחות מיוחדים זרים אחרים במתחם אימונים שנמצא בכפר מרינה גורקה.
יחסי אוזבקיסטן–גרמניה

| יחסי אוזבקיסטן–גרמניה |
| --- | --- |
אוזבקיסטן: גרמניה


אוזבקיסטן: גרמניה
שטח (בקילומטר רבוע)
447,400: 357,022
אוכלוסייה
36,534,946: 84,431,715
תמ"ג (במיליוני דולרים)
90,889: 4,456,081
תמ"ג לנפש (בדולרים)
2,488: 52,777
משטר
רפובליקה: רפובליקה פדרלית

יחסי אוזבקיסטן–גרמניה הם היחסים הדו-צדדיים בין גרמניה לאוזבקיסטן. היחסים הדו-צדדיים החלו כאשר הרפובליקה הפדרלית של גרמניה הכירה בעצמאותה של רפובליקת אוזבקיסטן ב-31 בדצמבר 1991.